النصبة عبارة عن فاترينة خشبية أو دولاب، تشبه النملية إلى حد بعيد، أو حتى مجرد ترابيزة ينفع تتلم، وشعارها: "يا بخت من شرب وخفف"، وتعتمد على معدات بسيطة لا تتجاوز البومبة "البوتاجاز الأعور"، أو وابور الجاز الكلاسيكي العتيد، بالإضافة لدستة كوبايات وكام برطمان لزوم تخزين المونة، أما عملية غسيل المعدات بتعتمد على جردلين واحد يتدلق فيه بواقي المشروب.. والتاني فيه مَيّة شبه نضيفة السيد المختص ياخد منها بؤ عشان "يمَصّْمَصّْ" كل كوباية، بمعنى يغسلها، زباين النصبة متصالحين تمامًا مع المستوى ده من النضافة.